Долбоор

**КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ**

**Көп сатып алынуучу товарлардын, жумуштардын жана кызмат көрсөтүүлөрдүн бирдиктүү техникалык жана сапаттуу мүнөздөмөлөрүн, ошондой эле берүүчүлөргө (подрядчыларга) квалификациялык талаптарды белгилөө үчүн жоопкерчиликтүү ыйгарым укуктуу мамлекеттик органдарды жана борбордук органдарды аныктоо тууралуу**

“Мамлекеттик сатып алуулар жөнүндө” Кыргыз Республикасынын Мыйзамынын 4-2-беренесинин 2-бөлүгүн ишке ашыруу максатында, “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерине ылайык Кыргыз Республикасынын Министрлер Кабинети токтом кылат:

1. Тиркемеге ылайык көп сатып алынуучу товарлардын, жумуштардын жана кызмат көрсөтүүлөрдүн бирдиктүү техникалык жана сапаттуу мүнөздөмөлөрүн, ошондой эле берүүчүлөргө (подрядчыларга) квалификациялык талаптарды белгилөө үчүн жоопкерчиликтүү ыйгарым укуктуу мамлекеттик органдардын жана борбордук органдардын тизмеси бекитилсин.

2. Ушул токтомдун тиркемесине ылайык ыйгарым укуктуу мамлекеттик органдар жана борбордук органдар:

- бир айлык мөөнөттө Кыргыз Республикасынын мыйзамынын талаптарына ылайык көп сатып алынуучу товарлардын, жумуштардын жана кызмат көрсөтүүлөрдүн техникалык жана сапаттуу мүнөздөмөлөрүнө, ошондой эле жеткирип берүүчүлөрдүн (подрядчыларга) квалификациялык талаптарына тиешелүү чечимдерди аныктасын жана белгилесин;

- өздөрүнүн расмий веб-сайттарына, мамлекеттик сатып алуулар боюнча ыйгарым укуктуу мамлекеттик органдын веб-сайтында, ошондой эле мамлекеттик сатып алуулардын веб-порталына белгиленген талаптарды жайгаштырсын;

- көп сатып алынуучу товарлардын, жумуштардын жана кызмат көрсөтүүлөрдүн белгиленген бирдиктүү техникалык жана сапаттуу мүнөздөмөлөрүн, ошондой эле берүүчүлөргө (подрядчыларга) квалификациялык талаптарды зарылдыгына жараша жаңыласын.

3. Мамлекеттик органдар, жергиликтүү өз алдынча башкаруу органдары, (анын ичинде мамлекеттик жана муниципалдык мекемелер, ишканалар), 50 жана акциялардын андан көп пайызы (уставдык капиталда катышуусунун үлүшү) мамлекетке таандык акционердик коомдор, анын ичинде, алардын туунду чарбалык коомдору, фонддор жана башка мамлекеттик каражаттардын, мамлекеттик органдардын же жергиликтүү өз алдынча башкаруу органдардын каражаттарынын эсебинен түзүлгөн чарбакер субъекттер (анын ичинде өзүн-өзү каржылоодо турган мекемелер жана ишканалар) ушул токтомдун тиркемесинде каралган товарларды, жумуштарды жана кызмат көрсөтүүлөрдү сатып алууну ишке ашырууда, ыйгарым укуктуу мамлекеттик органдар жана борбордук органдар тарабынан белгиленген талаптарды милдеттүү тартипте колдонсун.

4. Кыргыз Республикасынын Экономика жана финансы министрлиги туруктуу негизде көп сатып алынуучу товарлардын, жумуштардын жана кызмат көрсөтүүлөрдүн тизмесин толуктасын.

5. Ушул токтомдун аткарылышын контролдоо Кыргыз Республикасынын Президентинин Администрациясынын экономика жана финансы бөлүмүнө жүктөлсүн.

6. Бул токтом расмий жарыяланган күндөн тартып он беш күн өткөндөн кийин күчүнө кирет.

**Кыргыз Республикасынын**

**Министрлер Кабинетинин Төрагасы**

Долбоор

Тиркеме

Кыргыз Республикасынын

Министрлер Кабинетинин

2021-жылдын «\_\_» \_\_\_\_\_\_

№ \_\_\_ токтомуна

**Көп сатып алынуучу товарлардын, жумуштардын жана кызмат көрсөтүүлөрдүн бирдиктүү техникалык жана сапаттуу мүнөздөмөлөрүн, ошондой эле берүүчүлөргө (подрядчыларга) квалификациялык талаптарды белгилөө үчүн жоопкерчиликтүү ыйгарым укуктуу мамлекеттик органдардын жана борбордук органдардын**

**Тизмеси**

|  |  |  |
| --- | --- | --- |
| **№** | **Ыйгарым укуктуу мамлекеттик органдар, борбордук органдар** | **Сатып алынуучу буюмдун аталышы** |
| 1 | Кыргыз Республикасынын Билим берүү жана илим министрлиги | 1-класстан 4-класска чейин орто билим берүү мекемелер үчүн ысык тамак (бюджетке жараша) |
| 2 | Кыргыз Республикасынын Санариптик өнүктүрүү министрлиги | Персоналдык компьютерлер жана көп функционалдуу түзүлүштөр (багытына жараша) |
| 3 | Кыргыз Республикасынын Транспорт жана коммуникациялар министрлиги | Автомобиль жолдорун куруу (түрү жана багыты боюнча) |
| Жол битуму |
| 4 | Кыргыз Республикасынын Экономика жана финансы министрлиги | А4 кагазы (класстар боюнча) |
| 5 | Кыргыз Республикасынын Саламаттык сактоо жана социалдык өнүктүрүү министрлиги | Дары-дармек каражаттары |
| Медициналык буюмдар |
| 6 | Кыргыз Республикасынын Энергетика жана өнөр жай министрлиги | Көмүр (бардык маркада) |
| 7 | Кыргыз Республикасынын Министрлер Кабинетине караштуу Архитектура, курулуш жана турак жай-коммуналдык чарба мамлекеттик агенттиги | Орто билим берүүчү мектептерди куруу (окуучу орундарынын саны боюнча) |